《答胡徵君舜咨还山 其二》
明代·乌斯道

君子保厥躯，于以待昌时。白日惧颠蹶，夜行不倾危。

归心若金石，固留终我违。譬彼出峡舟，欲挽不可追。

山神亦已怨，来归一何迟。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。